CELEX: 62019TN0843
Language: lv
Date: 2019-12-12 00:00:00
Title: Lieta T-843/19: Prasība, kas celta 2019. gada 12. decembrī – Correia/EESK

10.2.2020   
            
            
               LV
            
            
               Eiropas Savienības Oficiālais Vēstnesis
            
            
               C 45/93
            
         
      Prasība, kas celta 2019. gada 12. decembrī – Correia/EESK
      (Lieta T-843/19)
      (2020/C 45/79)
      Tiesvedības valoda – franču
      
         Lietas dalībnieki
      
      
         Prasītāja: Paula Correia (Woluwe-Saint-Étienne, Beļģija) (pārstāves: L. Levi un M. Vandenbussche, advokātes)
      
         Atbildētāja: Eiropas Ekonomikas un sociālo lietu komiteja
      
         Prasījumi
      
      Prasītājas prasījumi Vispārējai tiesai ir šādi:
      
                  —
               
               
                  atzīt šo prasību par pieņemamu un pamatotu;
               
            līdz ar to:
      
                  —
               
               
                  atcelt lēmumu, kura pieņemšanas datums nav zināms un par kuru prasītāja uzzināja 2019. gada 12. aprīlī, par viņas nepaaugstināšanu amatā/nepārklasificēšanu 2019. gadā;
               
            
                  —
               
               
                  piespriest atlīdzināt morālo kaitējumu, kas ex aequo et bono ir novērtēts 2 000 EUR apmērā;
               
            
                  —
               
               
                  piespriest atbildētājai atlīdzināt visus tiesāšanās izdevumus.
               
            
         Pamati un galvenie argumenti
      
      Prasības pamatošanai prasītāja izvirza četrus pamatus.
      
                  1.
               
               
                  Pirmais pamats – Eiropas Savienības Pamattiesību hartas 41. pantā paredzēto procesuālo garantiju neievērošana un nediskriminācijas principa pārkāpums. Prasītāja uzsver, ka veids, kādā Eiropas Ekonomikas un sociālo lietu komiteja pieņem lēmumus par grupu, un it īpaši I grupas, sekretariātu pagaidu darbinieku paaugstināšana amatā un pārklasificēšanu, apdraud Pamattiesību hartas 41. pantā paredzētās procesuālās garantijas. Tas it īpaši attiecoties uz lēmumu par prasītājas nepaaugstināšanu amatā/nepārklasificēšanu 2019. gadā un citos gados. Vispirms – šim lēmumam vispār neesot norādīts pamatojums. Turpinājumā – nevienā dokumentā, nevienā vispārējā lēmumā vai paziņojumā, kas ir adresēts prasītājai vai, vispārīgāk, grupu vai I grupas pagaidu darbiniekiem, neesot norādīts, kādi ir kritēriji, kas ir izraudzīti un tiek piemēroti, lai no pagaidu darbinieku vidus identificētu tos, kuri tiks paaugstināti amatā vai pārklasificēti. Kritēriju, taisnīgas attieksmes garantiju, informācijas un pamatojuma neesamība esot pretrunā Pamattiesību hartas 41. pantam vēl jo vairāk tāpēc, ka dažiem sekretariātu, un it īpaši I grupas sekretariāta, darbiniekiem esot ļoti strauja karjeras virzība un citiem – kā prasītājai – ļoti lēna.
               
            
                  2.
               
               
                  Otrais pamats – tiesiskās drošības principa pārkāpums. Prasītāja apgalvo, ka, lai gan Eiropas Ekonomikas un sociālo lietu komitejai ir rīcības brīvība noteikt Pārējo darbinieku nodarbināšanas kārtības 10. panta piemērošanas kritērijus un kārtību, šiem kritērijiem un kārtībai ir jāgarantē Savienības tiesībās prasītais paredzamības līmenis, un it īpaši jāatbilst tiesiskās drošības principam. Taču tas tā neesot, jo nepastāv kritēriji, kas ļautu pagaidu darbiniekiem uzzināt, kā un ar kādiem nosacījumiem tiks veikta paaugstināšana amatā vai pārklasificēšana, par kuru tiek ierakstīts līgumā, kas ir papildinājums darba līgumam.
               
            
                  3.
               
               
                  Trešais pamats – acīmredzama kļūda vērtējumā. Kā norāda prasītāja, viņas novērtējuma ziņojumu kopš pēdējās paaugstināšanas amatā 2016. gadā pārbaude liek secināt, ka lēmumā par viņas nepaaugstināšanu amatā 2019. gadā ir pieļauta acīmredzama kļūda vērtējumā.
               
            
                  4.
               
               
                  Ceturtais pamats – rūpības pienākuma neizpilde. Prasītāja uzskata, ka, institūcijai, kas ir pilnvarota slēgt darba līgumus, pieņemot lēmumu, kuri darbinieki tiks paaugstināti amatā vai pārklasificēti, nav tikušas ņemtas vērā viņas intereses.